CELEX: 22014D0158
Language: bg
Date: 2014-07-09 00:00:00
Title: Решение на Съвместния комитет на ЕИП № 158/2014 от 9 юли 2014 година за изменение на Протокол 31 към Споразумението за ЕИП относно сътрудничеството в специфични области извън четирите свободи [2015/93]

22.1.2015   
            
            
               BG
            
            
               Официален вестник на Европейския съюз
            
            
               L 15/86
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 158/2014
   от 9 юли 2014 година
   за изменение на Протокол 31 към Споразумението за ЕИП относно сътрудничеството в специфични области извън четирите свободи [2015/93]
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство („Споразумението за ЕИП“), и по-специално членове 86 и 98 от него,
   като има предвид, че:
   
               (1)
            
            
               Целесъобразно е да се разшири сътрудничеството между договарящите се страни по Споразумението за ЕИП и то да включи Регламент (ЕС) № 1381/2013 на Европейския парламент и на Съвета от 17 декември 2013 г. за създаване на програма „Права, равенство и гражданство“ за периода 2014—2020 година (1).
            
         
               (2)
            
            
               Поради това Протокол 31 към Споразумението за ЕИП следва да бъде изменен, за да се даде възможност това разширено сътрудничество да започне от 1 януари 2014 г.,
            
         ПРИЕ НАСТОЯЩОТО РЕШЕНИЕ:
   Член 1
   Член 5 от Протокол 31 се изменя, както следва:
   
               1.
            
            
               В параграф 5 след думите „в програмата, посочена в тринадесето тире — считано от 1 януари 2012 г.“ се вмъкват думите „в програмата, посочена в четиринадесето тире — считано от 1 януари 2014 г.“
            
         
               2.
            
            
               В параграф 8 се добавя следното тире:
               
                           „—
                        
                        
                           
                              32013 R 1381: Регламент (ЕС) № 1381/2013 на Европейския парламент и на Съвета от 17 декември 2013 г. за създаване на програма „Права, равенство и гражданство“ за периода 2014—2020 година (ОВ L 354, 28.12.2013 г., стр. 62).
                           Лихтенщайн участва само в дейностите, които могат да произтекат от бюджетни редове 33 01 04 01 „Разходи за подкрепа за правата и гражданството“ и 33 02 02 „Насърчаване на недопускането на дискриминация и на равенството“.
                           Норвегия се освобождава от участие в програмата и от плащане на финансова вноска за нея.“
                        
                     
         Член 2
   Настоящото решение влиза в сила в деня след внасянето на последната нотификация, предвидена в член 103, параграф 1 от Споразумението за ЕИП (2).
   Прилага се от 1 януари 2014 г.
   Член 3
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 9 юли 2014 година.
      
         
            За Съвместния комитет на ЕИП
         
         
            Председател
         
         Kurt JÄGER
      
   
   
      (1)  ОВ L 354, 28.12.2013 г., стр. 62.
   
      (2)  Без отбелязани конституционни изисквания.